title: Komisjoni rakendusmäärus (EL) 2020/238, 20. veebruar 2020, milles käsitletakse loa andmist L-treoniini kasutamiseks kõikide loomaliikide söödalisandina (EMPs kohaldatav tekst)

text:
                  21.2.2020

                  ET

                  Euroopa Liidu Teataja

                  L 48/3

         KOMISJONI RAKENDUSMÄÄRUS (EL) 2020/238,
         20. veebruar 2020,
         milles käsitletakse loa andmist L-treoniini kasutamiseks kõikide loomaliikide söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eelkõige selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.

                     (2)

                     Vastavalt määruse (EÜ) nr 1831/2003 artiklile 7 on esitatud loataotlused Corynebacterium glutamicum KCCM 80117 või Corynebacterium glutamicum KCCM 80118 abil toodetud L-treoniini kasutamiseks söödalisandina kõikide loomaliikide söödas. Taotlustele olid lisatud kõnealuse määruse artikli 7 lõikes 3 nõutud üksikasjad ja dokumendid.

                     (3)

                     Taotlustes käsitletakse Corynebacterium glutamicum KCCM 80117 või Corynebacterium glutamicum KCCM 80118 abil toodetud L-treoniini kasutamise lubamist kõikide loomaliikide söödalisandina ning selle liigitamist söödalisandite kategooriasse „toitainelised lisandid“.

                     (4)

                     Euroopa Toiduohutusamet (edaspidi „amet“) jõudis oma 22. jaanuari 2019. aasta arvamustes, (2) (3) järeldusele, et kavandatud kasutustingimuste juures ei avalda Corynebacterium glutamicum KCCM 80117 või Corynebacterium glutamicum KCCM 80118 abil toodetud L-treoniin kahjulikku mõju loomade ja inimeste tervisele ega keskkonnale. Samuti jõudis amet järeldusele, et kõnealune söödalisand on kõikide loomade jaoks tõhusaks aminohappe L-treoniini allikaks ning selleks, et saavutada mäletsejate puhul sama tõhusus kui mittemäletsejate puhul, tuleks söödalisandit kaitsta lagunemise eest vatsas. Ameti hinnangul ei ole vaja kehtestada turustamisjärgse järelevalve erinõudeid. Amet kinnitas ka määrusega (EÜ) nr 1831/2003 asutatud referentlabori aruande söödas sisalduva kõnealuse söödalisandi analüüsimise meetodi kohta.

                     (5)

                        Corynebacterium glutamicum KCCM 80117 või Corynebacterium glutamicum KCCM 80118 abil toodetud L-treoniini hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse söödalisandi kasutamiseks vastavalt käesoleva määruse lisas esitatud tingimustele.

                     (6)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas kirjeldatud ainet, mis kuulub söödalisandite kategooriasse „toitainelised lisandid“ ja funktsionaalrühma „aminohapped, nende soolad ja analoogid“, lubatakse kasutada söödalisandina loomasöödas vastavalt lisas sätestatud tingimustele.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 20. veebruar 2020

                  Komisjoni nimel

                  president

               Ursula VON DER LEYEN

            (1)  ELT L 268, 18.10.2003, lk 29.

            (2)  EFSA Journal 2019; 17(2): 5602.

            (3)  EFSA Journal 2019; 17(3): 5603.

            LISA

                        Söödalisandi identifitseerimisnumber

                        Loa hoidja

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        Sisaldus milligrammides 12 % niiskusesisaldusega täissööda kilogrammi kohta

                           Kategooria: toitainelised lisandid. Funktsionaalrühm: aminohapped, nende soolad ja analoogid

                        3c410

                        –

                        L-treoniin

                           Söödalisandi koostis

                        Pulber, mis sisaldab kuivaine põhjal vähemalt 98 %
                        L-treoniini

                           Toimeaine kirjeldus

                        L-treoniin, mis on saadud Corynebacterium glutamicum KCCM 80117 või

                           Corynebacterium glutamicum KCCM 80118 abil kääritamise teel
                        Keemiline valem: C4H9NO3

                        CASi nr: 72-19-5

                           Analüüsimeetodid
                            (1)

                        L-treoniini sisalduse määramine söödalisandis:

                                    —

                                    Food Chemical Codex’i „L-threonine monograph“ ja

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS/FLD) – EN ISO 17180

                              Treoniinisisalduse määramine eelsegus:

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS/FD) – EN ISO 17180 – ning

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS) – komisjoni määrus (EÜ) nr 152/2009 (III lisa F osa)

                              Treoniinisisalduse määramine segasöödas ja söödamaterjalis:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS) – komisjoni määrus (EÜ) nr 152/2009 (III lisa F osa)

                              Treoniinisisalduse määramine vees:

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS/FLD)

                        Kõik liigid

                        –

                        –

                        –

                                    1.

                                    L-treoniini võib turule lasta ja kasutada söödalisandina preparaadi kujul.

                                    2.

                                    L-treoniini võib manustada joogiveega.

                                    3.

                                    Söödalisandi etiketil esitatakse niiskusesisaldus.

                                    4.

                                    Söödalisandi ja eelsegude etiketil esitatakse järgmine teave:
                                    „L-treoniini lisamisel, eelkõige joogiveele, tuleks võtta arvesse kõikide asendamatute ja tinglikult asendamatute aminohapete olemasolu, et hoida ära tasakaalustamatust.“

                        12.3.2030

               (1)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports.


title: Komisjoni rakendusmäärus (EL) 2020/886, 26. juuni 2020, millega parandatakse rakendusmääruse (EL) nr 923/2012 (millega kehtestatakse ühised lennureeglid ning aeronavigatsiooniteenuseid ja -protseduure käsitlevad käitamissätted ning muudetakse rakendusmäärust (EL) nr 1035/2011 ning määruseid (EÜ) nr 1265/2007, (EÜ) nr 1794/2006, (EÜ) nr 730/2006, (EÜ) nr 1033/2006 ja (EL) nr 255/2010) itaaliakeelset versiooni (EMPs kohaldatav tekst)

text:
                  29.6.2020

                  ET

                  Euroopa Liidu Teataja

                  L 205/14

         KOMISJONI RAKENDUSMÄÄRUS (EL) 2020/886,
         26. juuni 2020,
         millega parandatakse rakendusmääruse (EL) nr 923/2012 (millega kehtestatakse ühised lennureeglid ning aeronavigatsiooniteenuseid ja -protseduure käsitlevad käitamissätted ning muudetakse rakendusmäärust (EL) nr 1035/2011 ning määruseid (EÜ) nr 1265/2007, (EÜ) nr 1794/2006, (EÜ) nr 730/2006, (EÜ) nr 1033/2006 ja (EL) nr 255/2010) itaaliakeelset versiooni
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 551/2004 õhuruumi korraldamise ja kasutamise kohta ühtses Euroopa taevas (õhuruumi määrus), (1) eriti selle artikli 4 punkte a ja b,
         võttes arvesse Euroopa Parlamendi ja nõukogu 4. juuli 2018. aasta määrust (EL) 2018/1139, mis käsitleb tsiviillennunduse valdkonna ühisnorme ja millega luuakse Euroopa Liidu Lennundusohutusamet ning millega muudetakse Euroopa Parlamendi ja nõukogu määrusi (EÜ) nr 2111/2005, (EÜ) nr 1008/2008, (EL) nr 996/2010, (EL) nr 376/2014 ja Euroopa Parlamendi ja nõukogu direktiive 2014/30/EL ning 2014/53/EL ning tunnistatakse kehtetuks Euroopa Parlamendi ja nõukogu määrused (EÜ) nr 552/2004 ja (EÜ) nr 216/2008 ning nõukogu määrus (EMÜ) nr 3922/91, (2) eriti selle artikleid 31, 43, 44 ja VIII lisa,
         ning arvestades järgmist:

                     (1)

                     Komisjoni rakendusmääruse (EL) nr 923/2012 (3) itaaliakeelse versiooni lisas on 5. jaotise punkti SERA.5025 alapunktis b ja 4. liite tabeli esimeses reas ning tabeli joonealustes märkustes (**) ja (***) ebajärjekindlalt kasutatud õhk-maa kõnesidet käsitlevat terminoloogiat.

                     (2)

                     Seepärast tuleks rakendusmääruse (EL) nr 923/2012 itaaliakeelset versiooni vastavalt parandada. Teistes keeleversioonides ei ole vaja parandusi teha.

                     (3)

                     Käesoleva määrusega ettenähtud meetmed on kooskõlas Euroopa Parlamendi ja nõukogu määruse (EÜ) nr 549/2004 (4) artikli 5 kohaselt asutatud ühtse taeva komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            (ei puuduta eestikeelset versiooni)

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. juuni 2020

                  Komisjoni nimel

                  eesistuja

               Ursula VON DER LEYEN

            (1)  ELT L 96, 31.3.2004, lk 20.

            (2)  ELT L 212, 22.8.2018, lk 1.

            (3)  Komisjoni 26. septembri 2012. aasta rakendusmäärus (EL) nr 923/2012, millega kehtestatakse ühised lennureeglid ning aeronavigatsiooniteenuseid ja -protseduure käsitlevad käitamissätted ning muudetakse rakendusmäärust (EL) nr 1035/2011 ning määruseid (EÜ) nr 1265/2007, (EÜ) nr 1794/2006, (EÜ) nr 730/2006, (EÜ) nr 1033/2006 ja (EL) nr 255/2010 (ELT L 281, 13.10.2012, lk 1).

            (4)  Euroopa Parlamendi ja nõukogu 10. märtsi 2004. aasta määrus (EÜ) nr 549/2004, millega sätestatakse raamistik ühtse Euroopa taeva loomiseks (raammäärus) (ELT L 96, 31.3.2004, lk 1).


title: Komisjoni rakendusmäärus (EL) 2020/966, 1. juuli 2020, millega lõpetatakse rakendusmääruse (EL) 2019/1379 läbivaatamine seoses uue eksportijaga, kehtestatakse ühele Hiina eksportivale tootjale Hiina Rahvavabariigist pärit jalgrataste impordi suhtes lõplik dumpinguvastane tollimaks, kehtestatakse kõnealuse tootja impordi suhtes tollimaks ja tühistatakse nimetatud impordi suhtes registreerimisnõue

text:
                  6.7.2020

                  ET

                  Euroopa Liidu Teataja

                  L 213/1

         KOMISJONI RAKENDUSMÄÄRUS (EL) 2020/966,
         1. juuli 2020,
         millega lõpetatakse rakendusmääruse (EL) 2019/1379 läbivaatamine seoses uue eksportijaga, kehtestatakse ühele Hiina eksportivale tootjale Hiina Rahvavabariigist pärit jalgrataste impordi suhtes lõplik dumpinguvastane tollimaks, kehtestatakse kõnealuse tootja impordi suhtes tollimaks ja tühistatakse nimetatud impordi suhtes registreerimisnõue
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (1) (edaspidi „alusmäärus“), eriti selle artikli 11 lõiget 4 ja artikli 14 lõiget 5,
         ning arvestades järgmist:
         1.   KEHTIVAD MEETMED

                     (1)

                     Määrusega (EMÜ) nr 2474/93 (2) (edaspidi „esialgne uurimine“) kehtestas nõukogu 30,6 % suuruse lõpliku dumpinguvastase tollimaksu Hiina Rahvavabariigist (edaspidi „Hiina“) pärinevate jalgrataste impordi suhtes. Pärast seda on toimunud mitu kaubanduskaitset käsitlevat uurimist, mille tulemusena esialgseid meetmeid muudeti.

                     (2)

                     Määrusega (EL) nr 502/2013 (3) muutis nõukogu pärast alusmääruse artikli 11 lõike 3 kohast vahepealset läbivaatamist kõnealuseid meetmeid. Kõnealuses uurimises ei kohaldatud Hiina eksportivate tootjate suhtes väljavõttelist uuringut ning säilitati nõukogu määrusega (EÜ) nr 1095/2005 (4) kehtestatud üleriigiline dumpinguvastane tollimaks 48,5 %, mis põhineb dumpingumarginaalil.

                     (3)

                     Praegu kohaldatavad meetmed kujutavad endast komisjoni rakendusmäärusega (EL) 2019/1379 (5) kehtestatud dumpinguvastaseid meetmeid.

               2.   KÄESOLEV UURIMINE

                     (4)

                     Komisjon sai 27. mail 2019 taotluse algmääruse artikli 11 lõike 4 kohase uue eksportijaga seotud läbivaatamise algatamiseks. Taotluse esitas Hiina Rahvavabariigi jalgrataste eksportiv tootja Universal Cycle Corporation (Guangzhou) Co. Ltd. (edaspidi „taotluse esitaja“), kelle liitu suunatud ekspordi suhtes kohaldatakse 48,5 % lõplikku dumpinguvastast tollimaksu. Taotluse esitaja väitis, et ei eksportinud jalgrattaid liitu uurimisperioodi jooksul, millel dumpinguvastased meetmed põhinesid (1. jaanuar 2011 – 31. detsember 2011), vaid alustas vaatlusaluse toote eksportimist liitu alates 2018. aasta septembrist ning et ta ei ole seotud ühegi jalgrattaid eksportiva tootjaga, kelle suhtes kohaldatakse eespool nimetatud meetmeid.

                     (5)

                     Komisjon pidas taotleja esitatud esmapilgul usutavaid tõendeid piisavaks põhjuseks, et algatada läbivaatamine algmääruse artikli 11 lõike 4 alusel. Pärast liidu tootjatele märkuste esitamiseks võimaluse andmist algatas komisjon rakendusmäärusega (EL) 2019/2149 (6) taotluse esitaja suhtes komisjoni rakendusmääruse (EL) 2019/1379 läbivaatamise.

                     (6)

                     Vastavalt rakendusmääruse (EL) 2019/2149 artiklile 2 tunnistati rakendusmäärusega (EL) 2019/1379 taotluse esitaja suhtes kehtestatud dumpinguvastane tollimaks kehtetuks. Samal ajal esitas komisjon algmääruse artikli 11 lõike 4 ja artikli 14 lõike 5 ning rakendusmääruse (EL) 2019/2149 artiklis 3 sätestatu kohaselt tolliasutustele nõude registreerida taotluse esitaja import.

                     (7)

                     9. jaanuaril 2020 võttis taotluse esitaja uut eksportijat käsitleva läbivaatamise taotluse ametlikult tagasi. Seega leidis komisjon, et see läbivaatamine tuleks lõpetada.

               3.   TEAVITAMINE

                     (8)

                     Komisjon teavitas huvitatud isikuid kavatsusest läbivaatamine lõpetada, kehtestada Universal Cycle Corporation (Guangzhou) Co. Ltd impordi suhtes lõplik dumpinguvastane tollimaks ja nõuda kõnealune tollimaks tagasiulatuvalt sisse impordilt, mille suhtes vastavalt rakendusmäärusele (EL) 2019/2149 on kehtestatud registreerimisnõue. Huvitatud isikutele anti võimalus esitada märkusi. Märkusi ei esitatud.

               4.   DUMPINGUVASTASE TOLLIMAKSU TAGASIULATUV SISSENÕUDMINE

                     (9)

                     Eespool kirjeldatud tõendite põhjal tegi komisjon järelduse, et taotluse esitaja toodetud ja Hiinast pärit jalgrataste impordi läbivaatamine tuleks lõpetada. Järelikult tuleks taotluse esitaja impordi registreerimine lõpetada ja rakendusmäärusega (EL) 2019/1379 kehtestatud kõikide teiste äriühingute suhtes kohaldatav üleriigiline tollimaks (48,5 %) tuleks tagasiulatuvalt alates läbivaatamise alguskuupäevast kõnealuselt impordilt sisse nõuda.

                     (10)

                     Käesoleva määrusega sätestatud meetmed on kooskõlas algmääruse artikli 15 lõike 1 alusel loodud komitee arvamusega.

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmäärusega (EL) 2019/2149 algatatud uut eksportijat käsitlev läbivaatamine lõpetatakse.

            Artikkel 2

               1.   Selle rakendusmääruse (EL) 2019/2149 artiklis 1 kindlaksmääratud impordi suhtes kehtestatakse dumpinguvastane tollimaks, mida vastavalt rakendusmääruse (EL) 2019/1379 artikli 1 lõikele 2 kohaldatakse kõigi muude Hiina Rahvavabariigi äriühingute (TARICi lisakood B999) suhtes.

               2.   Alates 17. detsembrist 2019 maksustatakse lõikes 1 osutatud dumpinguvastase tollimaksuga jalgrataste import, mis on registreeritud vastavalt rakendusmääruse (EL) 2019/2149 artiklile 3.

            Artikkel 3

               1.   Tolliasutustele antakse korraldus lõpetada rakendusmääruse (EL) 2019/2149 artikli 3 kohane impordi registreerimine.

               2.   Kui ei ole sätestatud teisiti, kohaldatakse kehtivaid tollimaksusätteid.

            Artikkel 4
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 1. juuli 2020

                  Komisjoni nimel

                  eesistuja

               Ursula VON DER LEYEN

            (1)  ELT L 176, 30.6.2016, lk 21.

            (2)  Nõukogu 8. septembri 1993. aasta määrus (EMÜ) nr 2474/93 lõpliku dumpinguvastase tollimaksu kehtestamise kohta Hiina Rahvavabariigist pärinevate jalgrataste impordile ühendusse ja ajutise dumpinguvastase tollimaksu lõpliku sissenõudmise kohta (EÜT L 228, 9.9.1993, lk 1).

            (3)  Nõukogu 29. mai 2013. aasta määrus (EL) nr 502/2013, millega muudetakse pärast määruse (EÜ) nr 1225/2009 artikli 11 lõike 3 kohast vahepealset läbivaatamist rakendusmäärust (EL) nr 990/2011, millega kehtestatakse Hiina Rahvavabariigist pärit jalgrataste impordi suhtes lõplik dumpinguvastane tollimaks (ELT L 153, 5.6.2013, lk 17).

            (4)  Nõukogu 12. juuli 2005. aasta määrus (EÜ) nr 1095/2005, millega kehtestatakse lõplik dumpinguvastane tollimaks Vietnamist pärit jalgrataste impordi suhtes ning muudetakse määrust (EÜ) nr 1524/2000, millega kehtestatakse lõplik dumpinguvastane tollimaks Hiina Rahvavabariigist pärit jalgrataste impordi suhtes (ELT L 183, 14.7.2005, lk 1).

            (5)  Komisjoni 28. augusti 2019. aasta rakendusmäärus (EL) 2019/1379, millega pärast aegumise läbivaatamist vastavalt määruse (EL) 2016/1036 artikli 11 lõikele 2 kehtestatakse Hiina Rahvavabariigist pärit jalgrataste impordi suhtes lõplik dumpinguvastane tollimaks, mis laieneb Indoneesiast, Malaisiast, Sri Lankalt, Tuneesiast, Kambodžast, Pakistanist ja Filipiinidelt lähetatud jalgrataste impordile, olenemata sellest, kas need riigid on deklareeritud päritolumaana või mitte (ELT L 225, 29.8.2019, lk 1).

            (6)  Komisjoni 13. detsembri 2019. aasta rakendusmäärus (EL) 2019/2149, millega algatatakse rakendusmääruse (EL) 2019/1379 läbivaatamine seoses uue eksportijaga, kehtestatakse ühele Hiina eksportivale tootjale Hiina Rahvavabariigist pärit jalgrataste impordi suhtes lõplik dumpinguvastane tollimaks, tunnistatakse kehtetuks kõnealuse eksportiva tootja impordi suhtes kohaldatav tollimaks ja kehtestatakse kõnealuse impordi suhtes registreerimisnõue (ELT L 325, 16.12.2019, lk 159).


title: Komisjoni rakendusmäärus (EL) 2020/968, 3. juuli 2020, millega pikendatakse toimeaine püriproksüfeeni heakskiitu kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

text:
                  6.7.2020

                  ET

                  Euroopa Liidu Teataja

                  L 213/7

         KOMISJONI RAKENDUSMÄÄRUS (EL) 2020/968,
         3. juuli 2020,
         millega pikendatakse toimeaine püriproksüfeeni heakskiitu kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 20 lõiget 1,
         ning arvestades järgmist:

                     (1)

                     Komisjoni direktiiviga 2008/69/EÜ (2) kanti toimeaine püriproksüfeen nõukogu direktiivi 91/414/EMÜ (3) I lisasse.

                     (2)

                     Direktiivi 91/414/EMÜ I lisasse kantud toimeained loetakse määruse (EÜ) nr 1107/2009 alusel heaks kiidetuks ja need on loetletud komisjoni rakendusmääruse (EL) nr 540/2011 (4) lisa A osas.

                     (3)

                     Toimeaine püriproksüfeeni heakskiit, nagu on sätestatud komisjoni rakendusmääruse (EL) nr 540/2011 lisa A osas, aegub 31. detsembril 2020.

                     (4)

                     Komisjoni rakendusmääruse (EL) nr 844/2012 (5) artikli 1 kohaselt on kõnealuses artiklis sätestatud ajavahemiku jooksul esitatud taotlus toimeaine püriproksüfeeni heakskiidu pikendamiseks.

                     (5)

                     Taotleja esitas täiendavad toimikud, mis on nõutud vastavalt rakendusmääruse (EL) nr 844/2012 artiklile 6. Referentliikmesriik leidis, et taotlus on täielik.

                     (6)

                     Referentliikmesriik koostas kaasreferentliikmesriigiga konsulteerides pikendamist käsitleva hindamisaruande ning esitas selle 14. detsembril 2017 Euroopa Toiduohutusametile (edaspidi „toiduohutusamet“) ja komisjonile.

                     (7)

                     Toiduohutusamet tegi täiendava kokkuvõtliku toimiku ka üldsusele kättesaadavaks. Toiduohutusamet edastas pikendamist käsitleva hindamisaruande taotlejale ja liikmesriikidele märkuste esitamiseks ning algatas selle kohta avaliku arutelu. Toiduohutusamet edastas saadud märkused komisjonile.

                     (8)

                     17. mail 2019 esitas toiduohutusamet komisjonile oma järeldused (6) selle kohta, kas püriproksüfeen võib eeldatavalt vastata määruse (EÜ) nr 1107/2009 artiklis 4 sätestatud heakskiitmise nõuetele. Komisjon esitas esialgse pikendamisaruande püriproksüfeeni kohta alalisele taime-, looma-, toidu- ja söödakomiteele 21. oktoobril 2019.

                     (9)

                     Seoses endokriinsüsteemi häireid põhjustavate omaduste kindlakstegemise kriteeriumidega, mis kehtestati komisjoni määrusega (EL) 2018/605, (7) märgitakse toiduohutusameti järelduses, et püriproksüfeen ei ole endokriinfunktsiooni kahjustav kemikaal.

                     (10)

                     Komisjon palus taotlejal esitada oma märkused toiduohutusameti järelduste kohta ning kooskõlas rakendusmääruse (EL) nr 844/2012 artikli 14 lõike 1 kolmanda lõiguga pikendamisaruande kohta. Taotleja esitas oma märkused ja need on põhjalikult läbi vaadatud.

                     (11)

                     Vähemalt ühe toimeainet püriproksüfeeni sisaldava taimekaitsevahendi puhul on ühe või mitme iseloomuliku kasutusviisiga seoses leidnud kinnitust, et määruse (EÜ) nr 1107/2009 artiklis 4 sätestatud heakskiitmisnõuded on täidetud.

                     (12)

                     Püriproksüfeeni heakskiidu pikendamise riskihindamine põhineb iseloomulike kasutuste piiratud hulgal, mis siiski ei piira kasutusalasid, mida püriproksüfeeni sisaldavate taimekaitsevahendite puhul võidakse lubada.

                     (13)

                     Seepärast on asjakohane pikendada püriproksüfeeni käsitlevat heakskiitu.

                     (14)

                     Määruse (EÜ) nr 1107/2009 artikli 14 lõike 1 kohaselt ja kooskõlas artikliga 6 ning teaduse ja tehnika arengut arvestades oleks siiski vaja lisada teatavad tingimused. Eelkõige on asjakohane nõuda kinnitavat lisateavet.

                     (15)

                     Määruse (EÜ) nr 1107/2009 artikli 20 lõike 3 kohaselt koostoimes sama määruse artikli 13 lõikega 4 tuleks komisjoni rakendusmääruse (EL) nr 540/2011 lisa vastavalt muuta.

                     (16)

                     Komisjoni rakendusmäärusega (EL) 2019/1589 (8) pikendati püriproksüfeeni heakskiidu kehtivusaja lõppkuupäeva kuni 31. detsembrini 2020, et heakskiidu pikendamise saaks lõpule viia enne kõnealuse toimeaine heakskiidu aegumist. Kuna otsus heakskiidu pikendamise kohta tehakse enne kuupäeva, mil heakskiidu kehtivusaja pikendus aegub, tuleks käesolevat määrust kohaldada alates 1. augustist 2020, välja arvatud I lisa tabeli veerus „Puhtus“ tolueenisisaldust käsitlev säte, mida tuleks kohaldada alates 1. augustist 2021.

                     (17)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Toimeaine heakskiidu pikendamine
            Toimeaine püriproksüfeeni heakskiitu pikendatakse vastavalt I lisale.

            Artikkel 2
            Rakendusmääruse (EL) nr 540/2011 muutmine
            Rakendusmääruse (EL) nr 540/2011 lisa muudetakse vastavalt käesoleva määruse II lisale.

            Artikkel 3
            Jõustumine ja kohaldamise kuupäev
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. augustist 2020.

            Käesolev määrus on tervikuna siduv ja vahetult kohaldatav kõigis liikmesriikides.
            Brüssel, 3. juuli 2020

                  Komisjoni nimel

                  eesistuja

               Ursula VON DER LEYEN

            (1)  ELT L 309, 24.11.2009, lk 1.

            (2)  Komisjoni 1. juuli 2008. aasta direktiiv 2008/69/EÜ, millega muudetakse nõukogu direktiivi 91/414/EMÜ toimeainete klofentesiin, dikamba, difenokonasool, diflubensuroon, imasakviin, lenatsiil, oksadiasoon, pikloraam ja püriproksüfeen lisamisega (ELT L 172, 2.7.2008, lk 9).

            (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).

            (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

            (6)  EFSA Journal 2018; 16(7): 5307. Kättesaadav internetis: www.efsa.europa.eu.

            (7)  Komisjoni 19. aprilli 2018. aasta määrus (EL) 2018/605, millega muudetakse määruse (EÜ) nr 1107/2009 II lisa ja sätestatakse teaduslikud kriteeriumid endokriinsüsteemi häireid põhjustavate omaduste kindlakstegemiseks (ELT L 101, 20.4.2018, lk 33).

            (8)  Komisjoni 26. septembri 2019. aasta rakendusmäärus (EL) 2019/1589, millega muudetakse rakendusmäärust (EL) nr 540/2011 seoses toimeainete amidosulfurooni, beeta-tsüflutriini, bifenoksi, klorotolurooni, klofentesiini, klomasooni, tsüpermetriini, daminosiidi, deltametriini, dikamba, difenokonasooli, diflubensurooni, diflufenikaani, fenoksaprop-P, fenpropidiini, fludioksoniili, flufenatseedi, fostiasaadi, indoksakarbi, lenatsiili, MCPA, MCPB, nikosulfurooni, pikloraami, prosulfokarbi, püriproksüfeeni, metüültiofanaadi, triflusulfurooni ja tritosulfurooni heakskiidu kehtivusaja pikendamisega (ELT L 248, 27.9.2019, lk 24).

            I LISA

                        Tavanimetus, tunnuskoodid

                        IUPACi nimetus

                        Puhtus  (1)

                        Heakskiitmise kuupäev

                        Heakskiidu aegumine

                        Erisätted

                        Püriproksüfeen
                        2-((1-(4-fenoksüfenoksü)propaan-2-üül)oksü)püridiin.
                        CIPACi nr: 715.
                        CASi nr: 95737-68-1.
                        EÜ nr (Einecs või ELINCS): 429-800-1

                        4-fenoksüfenüül (RS)-2(2-püridüüloksü) propüüleeter

                        ≥ 970 g/kg
                        Alates 1. augustist 2021. Lisandid: tolueeni maksimaalselt
                        5 g/kg

                        1. august 2020

                        31. juuli 2035

                        Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse püriproksüfeeni heakskiidu pikendamist käsitleva aruande järeldusi, eriti selle I ja II liidet.
                        Üldhindamisel peavad liikmesriigid pöörama erilist tähelepanu:

                                    —

                                    tarbijate toidu kaudu kokkupuutele püriproksüfeeni jääkidega,

                                    —

                                    setetes elutsevate ja veeorganismide kaitsele,

                                    —

                                    mesilaste kaitsele.

                              Seoses setetes elutsevate ja veeorganismide kaitsega peavad liikmesriigid püriproksüfeeni sisaldavate taimekaitsevahendite kasutamise puhul välitingimustes lisama eritingimustesse asjakohased riskileevendusmeetmed, nt puhvertsoonid, kuhu vahendit ei tohi pihustada, ja/või pihustatud vahendi triivimise vähendamine, et risk setetes elutsevatele ja veeorganismidele oleks väike.
                        Seoses mesilaste kaitsega peavad liikmesriigid püriproksüfeeni sisaldavate taimekaitsevahendite kasutamise puhul välitingimustes lisama eritingimustesse piirangu, et ainet võib kasutada väljaspool mesilasi ligitõmbavate taimede õitseaega, ning asjakohased riskileevendusmeetmed, nt puhvertsoonid, kuhu vahendit ei tohi pihustada, ja/või pihustatud vahendi triivimise vähendamine, et risk mesilastele ja nende vastsetele oleks väike.
                        Taotleja peab esitama komisjonile, liikmesriikidele ja toiduohutusametile kinnitava teabe veetöötlemisprotsesside mõju kohta pinna- ja põhjavees esinevatele jääkidele, kui pinnaveest saadakse joogivett.
                        Taotleja esitab nõutud kinnitava teabe hiljemalt kuupäevaks, mil täitub kaks aastat kuupäevast, mil komisjon avaldab juhenddokumendi, milles käsitletakse pinna- ja põhjavees esinevatele jääkidele veetöötlemisprotsesside tulemusena avalduva mõju hindamist.

               (1)  Täiendavad andmed toimeaine identifitseerimiseks ja toimeaine omadused on esitatud pikendamisaruandes.

            II LISA
            Rakendusmääruse (EL) nr 540/2011 lisa muudetakse järgmiselt:

                        1)

                        A osast jäetakse välja kanne 179 püriproksüfeeni kohta;

                        2)

                        B osasse lisatakse järgmine kanne:

                                    Nr

                                       Tavanimetus,
                                       tunnuskoodid

                                    IUPACi nimetus

                                    Puhtus  (1)

                                    Heakskiitmise kuupäev

                                    Heakskiidu aegumine

                                    Erisätted

                                    „142

                                    Püriproksüfeen
                                    2-((1-(4-fenoksüfenoksü)propaan-2-üül)oksü)püridiin.
                                    CIPACi nr: 715.
                                    CASi nr: 95737-68-1.
                                    EÜ nr (Einecs või ELINCS): 429-800-1

                                    4-fenoksüfenüül (RS)-2(2-püridüüloksü) propüüleeter

                                    ≥ 970 g/kg Lisandid: tolueeni maksimaalselt
                                    5 g/kg

                                    1. august 2020

                                    31. juuli 2035

                                    Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse püriproksüfeeni heakskiidu pikendamist käsitleva aruande järeldusi, eriti selle I ja II liidet.
                                    Üldhindamisel peavad liikmesriigid pöörama erilist tähelepanu:

                                                —

                                                tarbijate toidu kaudu kokkupuutele püriproksüfeeni jääkidega,

                                                —

                                                setetes elutsevate ja veeorganismide kaitsele,

                                                —

                                                mesilaste kaitsele.

                                          Seoses setetes elutsevate ja veeorganismide kaitsega peavad liikmesriigid püriproksüfeeni sisaldavate taimekaitsevahendite kasutamise puhul välitingimustes lisama eritingimustesse asjakohased riskileevendusmeetmed, nt puhvertsoonid, kuhu vahendit ei tohi pihustada, ja/või pihustatud vahendi triivimise vähendamine, et risk setetes elutsevatele ja veeorganismidele oleks väike.
                                    Seoses mesilaste kaitsega peavad liikmesriigid püriproksüfeeni sisaldavate taimekaitsevahendite kasutamise puhul välitingimustes lisama eritingimustesse piirangu, et ainet võib kasutada väljaspool mesilasi ligitõmbavate taimede õitseaega, ning asjakohased riskileevendusmeetmed, nt puhvertsoonid, kuhu vahendit ei tohi pihustada, ja/või pihustatud vahendi triivimise vähendamine, et risk mesilastele ja nende vastsetele oleks väike.
                                    Taotleja peab esitama komisjonile, liikmesriikidele ja toiduohutusametile kinnitava teabe veetöötlemisprotsesside mõju kohta pinna- ja põhjavees esinevatele jääkidele, kui pinnaveest saadakse joogivett.
                                    Taotleja esitab nõutud kinnitava teabe hiljemalt kuupäevaks, mil täitub kaks aastat kuupäevast, mil komisjon avaldab juhenddokumendi, milles käsitletakse pinna- ja põhjavees esinevatele jääkidele veetöötlemisprotsesside tulemusena avalduva mõju hindamist.“

               (1)  Täiendavad andmed toimeaine identifitseerimiseks ja toimeaine omadused on esitatud pikendamisaruandes.


title: Komisjoni rakendusmäärus (EL) 2020/1200, 10. august 2020, millega registreeritakse garanteeritud traditsiooniliste toodete registris nimetus („Berthoud“ (GTT))

text:
                  17.8.2020

                  ET

                  Euroopa Liidu Teataja

                  L 269/1

         KOMISJONI RAKENDUSMÄÄRUS (EL) 2020/1200,
         10. august 2020,
         millega registreeritakse garanteeritud traditsiooniliste toodete registris nimetus („Berthoud“ (GTT))
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile b avaldati Euroopa Liidu Teatajas Prantsusmaa taotlus registreerida nimetus „Berthoud“ (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Berthoud“ registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Berthoud“ (GTT) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 2.21 „valmistoit“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. august 2020

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  ELT C 115, 7.4.2020, lk 16.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).